open-index/open-wikipedia-markdown huggingface dataset:
ரித்திகா வர்மா

**ரித்திகா வர்மா** (பிறப்பு 4 நவம்பர் 1998) பஞ்சாபைச் சேர்ந்த ஒரு இந்திய சமூக சேவகர் மற்றும் தேசிய சேவைத் திட்ட தன்னார்வலர் ஆவார், சண்டிகரில் உள்ள பஞ்சாப் பல்கலைக்கழகத்தில் கல்லுரிப் படிப்பை மேற்கொண்டபோது,நாட்டு நலப்பணி இயக்கத்தின் மூலம் மாதவிடாய் குறித்து மாணவர்களுக்கு விழிப்புணர்வு ஏற்படுத்த பல்வேறு நிகழ்ச்சிகளை ஏற்பாடு செய்து நடத்தியுள்ளார். மேலும் மாணவர்கள் குழுக்களாக இணைந்து, சுகாதார மேலாண்மை, திடக்கழிவு மேலாண்மை மற்றும் நீர் பாதுகாப்பு போன்றவைகளிலும், மரக்கன்றுகள் நடுதல் மற்றும் தூய்மை இயக்கம்-இந்தியா போன்ற இந்திய அரசின் திட்டங்களிலும் பங்குகொண்டுள்ளார்.

கிராமங்களை தத்தெடுத்து, அங்குள்ள மக்களுக்கு பாலின உணர்வு, எழுத்தறிவு பிரச்சாரம், சுகாதார விழிப்புணர்வு முகாம்கள் போன்றவைகளின் மூலம் விழிப்புணர்வை ஏற்படுத்துவதில் இவரது செயல்பாடுகள் பாராட்டுக்குரியவைகளாகும்.

அவரது இத்தகைய நலப்பணி திட்ட செயல்களை ஊக்குவிக்கும் பொருட்டு, 2018 மற்றும் 2019 ஆம் ஆண்டுகளில் இரண்டு முறை மாநில அளவில் ஸ்வச் பாரத் கோடைகால பயிற்சி விருது, என்ற மதிப்புமிக்க தேசிய விருதைப் பெற்றுள்ளார். அத்தோடு 2017-18 ஆம் ஆண்டில் பஞ்சாப் பல்கலைக்கழகத்தின், தேசிய நலப்பணி சேவைக்கழகம் அவரது முன்மாதிரியான மற்றும் பாராட்டத்தக்க சமூக சேவையைப் பாராட்டி சிறந்த தன்னார்வலர் என்ற விருதையும் வழங்கியுள்ளது. 
அதற்கெல்லாம் மணிமகுடமாக, 24 செப்டம்பர் 2021 அன்று மாண்புமிகு இந்திய குடியரசுத் தலைவர் ஸ்ரீ ராம்நாத் கோவிந்தால் 2019-20க்கான தேசிய சேவைத் திட்ட விருதினையும் பெற்றுள்ளார். [2   இந்திய அரசு வழங்கும் தன்னார்வத் தொண்டருக்கான தேசிய சேவைத் திட்டத்தின் உயரிய விருதுகளில் ஒன்றாக இவ்விருது கருதப்படுகிறது. இந்தியாவில் என்எஸ்எஸ் இன் செயல்பாடுகளை மேம்படுத்துவதற்காக சிறந்த என்எஸ்எஸ் தன்னார்வலர்களுக்கு இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் தேசிய சேவை திட்ட விருதுகள் வழங்கப்படுகின்றன.  COVID-19 தொற்றுநோய்களின் போது சமூக உணர்வூட்டலுக்கான தனது சேவைகளுக்காக பஞ்சாப் முழுவதுமே நன்கு அறியப்பட்டவரான  ரித்திகா பஞ்சாப் பல்கலைக்கழகம் சண்டிகர் இந்தியாவின் முன்னாள் மாணவி மற்றும் எம்.எஸ்சி மானுடவியல் படிப்பில் தேர்ச்சி பெற்றுள்ளார்.

## மேலும் பார்க்கவும்

* தேசிய சேவை திட்டம்
* பஞ்சாப் பல்கலைக்கழகம், சண்டிகர்

## மேற்கோள்கள்

## வெளி இணைப்புகள்

* 

பகுப்பு:இந்திய சமூகசேவகர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:1998 பிறப்புகள்
பகுப்பு:வாழும் மக்கள்
கல்மாஷபாதன்

**கல்மாஷபாதன் கதை** (சமசுகிருதம்: कल्माषपाद) பண்டைய இந்தியாவின் அயோத்தியை தலைநகராகக் கொண்ட கோசல நாட்டை ஆண்ட  இச்வாகு வம்சத்தின் சூரிய குல மன்னர் கல்மாஷபாதன், வசிட்டரின் மகன் சக்தி முனிவரை வழிமறித்து தீண்டியதன் பேரில் ஏற்பட்ட சாபத்தால் அம்மன்னன் மனித மாமிசம் உண்ணும் அரக்கனாக மாறினார். 

கல்மாஷபாதன் தனது ராணியுடன் உடலுறவு கொண்டால் மரணமடைவார் என்று பல நூல்கள் விவரிக்கின்றன. எனவே கல்மாஷபாதனுக்கான, வசிட்டர் மன்னர் கல்மாஷபாதனின மனைவி  நியோகாவுடன் கூடி அஸ்மகன் எனும் ஒரு மகனைப் பெற்றுக்கொடுத்தார். இது ஒரு புராதன பாரம்பரியமாகும். இதன் மூலம் ஒரு கணவன் தனது மனைவியைக் கருவுறுதலுக்கு மற்றொரு ஆணுக்கு பரிந்துரைக்கலாம். கல்மாஷபாதானின் கதையானது உன்னதமான காவியங்களான மகாபாரதம் மற்றும் இராமாயணம் மற்றும் புராணங்கள் உட்பட பல்வேறு படைப்புகளில் விவரிக்கப்பட்டுள்ளது.

## விளக்கம்
மகாபாரதமும், புராணங்களும் கல்மாஷபாதன் மன்னன் சுதாசனின்  மகன் என்பதை ஒப்புக்கொள்கின்றன; இருப்பினும் இராமாயணம் கல்மாஷ்பாதனின் தந்தையை ரகு என்று பெயரிடுகிறது.   கல்மாஷபாதனின் முன்னோர்கள் என சகரர் மற்றும் பகீரதன் ஆகியோரை  அனைத்து நூல்களும் ஒப்புக்கொள்கின்றன. நளன்-தமயந்தி சமகால  மன்னரான ரிதுபர்ணனின் மகன் கலமாஷபாதன் என்று பத்ம புராணம் கூறுகிறது (நளன்-தமயந்தி கதையில் கல்மாஷபாதன் ஒரு பாத்திரமும் கூட).

## சக்தி மகரிஷியின் சாபம்

மகாபாரதத்தின்படி, ஒருமுறை மன்னர் கல்மாஷபாதன் வேட்டையாடுவதற்காக காட்டில் ஒரு குறுகிய பாதையில் சென்று கொண்டிருந்த போது, எதிரே வந்த வசிட்டரின் மூத்த மகனான சக்தி மகரிசிக்கு வழி விட மறுத்ததுடன், இராட்சசன் போல் அரக்கத்தனமாக கசை அடி கொடுத்தான். இதனால் கோபமுற்ற சக்தி ரிஷி மன்னர் கல்மாசபாதனை மனித சதையை உண்டு வாழும் இராட்சசன் போல்  16 ஆண்டுகள் காட்டில் அலையுமாறு சாபமிடுகிறார்.

அப்பக்கம் வந்தமுனிவர் விசுவாமித்திரர், வசிட்டரின் மகன்களை  பழிவாங்க வேண்டி, கல்மாஷபாதனின் உடலில் ஒரு இராட்சதனை ஏவினார்.  காட்டில் அலைந்து கொண்டிருந்த ஒரு பிராமணர் மன்னர் கல்மாஷபாதனை  அணுகி, உண்ண உணவு வேண்டினார். கல்மாஷபாதன் அரண்மனை சென்று, ஒரு காவலர் மூலம், கானகத்தில் உள்ள பிராமணருக்கு மனித இறைச்சி கொண்ட கறியும், அரிசி உணவும் அனுப்பி வைத்தார்.

பிராமணர் தனது ஞானப்பார்வையால், அந்த உணவு புனிதமற்றது என்பதைக் கண்டு, உண்ணத் தகுதியற்றது என்பதை அறிந்து, கோபத்தால் இது போன்ற உணவை அனுப்பி வைத்தவன் இதே போன்ற உணவை விரும்புவனாக மாறி, பாவியாக உலகம் முழுவதும் சுற்றி திரியட்டும் என சாபமிட்டார். இதனால் மன்னர் கல்மாஷபாதன் உடனே இராட்சச மனநிலை கொண்டு, விரைவில் தனது உணர்வுகளை மொத்தமாக இழந்தான்.  சிறிது காலம் கழித்து தனக்கு முதலில் சாபமிட்ட சக்தி மகரிசியை கொன்று, மன்னர் கல்மாஷபாதன் மனித இறைச்சியை உண்ணத் துவங்கினார். பின்னர் மீதமிருந்த வசிட்டரின் 99 மகன்களையும் கல்மாஷபாதன் கொன்று தின்றார். கவலையுடன் குடிலுக்குத் திரும்பிய வசிட்டர் தனது மூத்த மருமகள் அதிருசியந்தி கர்ப்பம் தரித்திருப்பதை அறிந்தார். அந்நேரத்தில் வசிட்டரை கொன்று உண்பதற்கு விரைவாக வந்த கல்மாஷபாதன் மீது புனித நீரைத் தெளித்து,  மந்திரங்களைச் சொல்லி, அவரைக் அக்கொடும் சாபத்திலிருந்து மீட்டார். கல்மாஷபாதன் தனக்கு வசிட்டரைப் போன்ற ஒரு குழந்தை வேண்டும் என வசிட்டரை வேண்டினார்.

கல்மாஷ்பாதருடன் அயோத்தி சென்றார் வசிட்டர். கல்மாஷபாதன் பெண்ணுடன் உடலுறவு கொண்டால் கல்மாஷபாதனுக்கு மரணம் சம்பவிக்கும் என்ற சாபம் இருந்தது. எனவே மன்னர் கல்மாஷபாதனின் வேண்டுகோளுக்கு இணங்க, வசிட்டர் கல்மாஷ்பாதனின் அரசி மதயந்தியுடன் கூடி ஒரு குழந்தையைப் பெற்றுக் கொடுத்தார்.
## மேற்கோள்கள்

பகுப்பு:இந்து தொன்மவியல் மாந்தர்
சைலா ராகவ்

**சைலா ராகவ்** இந்தியாவை பூர்விகமாகக் கொண்டஒரு காலநிலை மாற்ற நிபுணரும் அதற்கான கொள்கைகளை உருவாக்குபவருமாவார். அவர் இலாப நோக்கற்ற சர்வதேச பேணுகை என்ற காலநிலை மாற்றத்திற்கான நிறுவனத்தின் துணைத் தலைவராக உள்ளார்.

## ஆரம்ப வாழ்க்கை மற்றும் கல்வி
சைலா ராகவ் இந்தியாவில் பிறந்திருந்தாலும், நைஜீரியா மற்றும் சவுதி அரேபியாவில் தான் பள்ளிப்பருவத்தையும் கல்லூரி பருவத்தையும் கழித்தார், அந்த நாடுகளில், புவி வெப்பமடைதலின் காரணமாகவும், காலநிலை மாற்றத்தின் காரணமாகவும் ஏற்படும் விளைவுகளை நேரடியாகக் கண்டதன் மூலமாக இந்த துறையில் நுழைந்தார். உயர்நிலைப் பள்ளியில் படிக்கும் போது, மின் தூக்கிக்கு பதிலாக படிகளை பயன்படுத்துவதன் மூலமும் எல்.ஈ.டி விளக்குகளை பயன்படுத்துவதன் மூலமும் எளிதாக புவி வெப்பமடைதலை குறைக்கலாம் என்று அவரது நண்பர்களுக்கும், உடன் படிப்போருக்கு விழிப்புணர்வை ஏற்படுத்தியுள்ளார்.

கலிபோர்னியா இர்வின்  பல்கலைக்கழகத்தில், சூழலியல் மற்றும் சர்வதேச உறவுகள் பாடத்தில் தனது இளங்களைப் படித்த இவர்,  யேல் பல்கலைக்கழகத்தில் சுற்றுச்சூழல் மேலாண்மையில் முதுகலைப் பட்டமும் பெற்றுள்ளார்.  

## தொழில்
சைலா, சர்வதேச பேணுகை நிறுவனத்தின் பொறுப்பை ஏற்பதற்கு முன்பாகமாலத்தீவுக்கான ஐக்கிய நாடுகளின் பிரதிநிதியாக பணியாற்றினார், அங்கு அவர் கிட்டத்தட்ட 30 நாடுகளில் பாதுகாப்பு முயற்சிகளை மேற்பார்வையிடுகிறார். இலாப நோக்கற்ற கார்பன் தட  கணிப்பானுக்கு முக்கிய பங்களிப்பாளராக இருந்துள்ளார். இக்கணிப்பான் சுற்றுச்சூழலில் ஏற்படும் பாதிப்பை பயனர்களே கணக்கிடத் தேவையான பழக்கவழக்கங்களைப் பற்றிய தகவல்களை அந்தந்த பயனர்களே உள்ளீடு செய்ய அவர்களுக்கு அனுமதியளிக்கிறது.

பாரிஸ் ஒப்பந்தப் பேச்சுவார்த்தையில் பங்கேற்றுள்ளார்.

சைலா, ஸ்மித்சோனியன் நிறுவனத்தின் மூலம் தொடங்கப்பட்ட இஃப் / தென் என்ற அமைப்பின் தூதுவராக  #இஃப்,தென்அவளால்முடியும் (#IfThenSheCan) என்ற தலைப்பில் நடத்தப்பட்ட கண்காட்சியில் நியமிக்கப்பட்டார். இந்த கண்காட்சியில் ஸ்டெம்-இல் உள்ள முன்மாதிரிகளின் வாழ்க்கை அளவிலான 3D-அச்சிடப்பட்ட சிலைகளின் தொகுப்பு காட்சிப்படுத்தப்பட்டது. இந்த நிறுவனத்தின் தூதுவராக, 2020 ம் ஆண்டில் நடைபெற்ற டீன் வோக் உச்சிமாநாட்டில் ஒரு அமர்வுக்கு தலைமை தாங்கி, பதின்ம வயதினராக, பயனுள்ள அறிவியல் தொடர்பு, பணியிடத்தில் பெண்களைப் பற்றிய  ஒரே மாதிரியான பொதுக் கருத்துகளை அகற்றுதல் மற்றும்  காலநிலையில் தாக்கத்தை ஏற்படுத்துதல் பற்றி பேசி விழிப்புணர்வை ஏற்படுத்தியுள்ளார்.

## மேற்கோள்கள்

பகுப்பு:காலநிலையியலாளர்கள்
பகுப்பு:இந்திய செயற்பாட்டாளர்கள்
பகுப்பு:வாழும் மக்கள்
புஷ்பா பாவே

**புஷ்பா பாவே** (23 மார்ச் 1939 &#x2013; 2 அக்டோபர் 2020) வின் மகாராஷ்டிரா மாநிலத்தின், மும்பையைச் சேர்ந்த ஒரு சமூக ஆர்வலர் ஆவார். மராத்தி மற்றும் சமஸ்கிருதப் பேராசிரியையான புஷ்பா பாய் என்று அவரது மாணவர்களாலும் பொது சமூகத்திலும் அன்புடன் அழைக்கப்பட்ட இவர் ஒரு சமூக, அரசியல் விமர்சகராகவும், நாடகங்களை எழுதி இயக்கியும் உள்ளார். 

பாவே, தனது சமூக செயல்பாடுகளில் வெளிப்படையாகவும், எதற்கும் அச்சமற்றவராகவும் இருந்த காரணத்தால், மும்பையின் இரும்பு பெண்மணி என்று அழைக்கப்பட்டார். இந்தியாவின் மும்பை மாநகரத்தில் உள்ள தாதர் பகுதியிலேயே பிறந்து வளர்ந்த இவர், மும்பை எல்பின்ஸ்டோன் கல்லூரியில் மராத்தி மற்றும் சமஸ்கிருதத்தில் தனது முதுகலை பட்டப்படிப்பை முடித்துள்ளார். 

ராம்நரேன் ரூயா கல்லூரியில் சமஸ்கிருதம் கற்பித்த பேராசிரியரான இவர், 1999 ம் ஆண்டில் அதன் மராத்தி துறையின் தலைவராக இருந்து ஓய்வு பெற்றார். 
மஹாராஷ்டிர மாநிலம் உருவாவதற்கு வழிவகுத்த சம்யுக்தா மகாராஷ்டிரா இயக்கம், கோவா விடுதலை இயக்கம் உட்பட, பல்வேறு இயக்கங்களில்  ஆறு தசாப்தங்களாக மகாராஷ்டிராவில் சமூக இயக்கங்களுக்கு அவர் செய்த மகத்தான பங்களிப்பிற்காக அறியப்பட்டுள்ளார்.

1975 ஆம் ஆண்டு நெருக்கடி நிலையின் போது மிருணாள் கோர் போன்ற பல அரசியல் தலைவர்களுக்கு  அவரது வீட்டிலேயே அடைக்கலம் கொடுத்துள்ளார்.. 

மராட்டிய எழுத்தாளராகவும், ஒளிபரப்பாளராகவும் இருக்கும் ஆனந்த் பாவேவை திருமணம் செய்துள்ளார்.  
பாவே, சமூக சீர்திருத்தவாதியான டாக்டர் நரேந்திர தபோல்கருடன் செயல்பாட்டுடனும் நெருங்கிய தொடர்பில் இருந்துள்ளார்.  மதவெறி மற்றும் மூடநம்பிக்கைகளுக்கு எதிராக தபோல்கர் முன்வைத்த மூடநம்பிக்கை எதிர்ப்புச் சட்டத்தை உருவாக்க அவர் உதவினார்.  மேலும் 1970ம் ஆண்டுகளில் மராத்வாத்டா பல்கலைக் கழகத்தின் பெயரை மாற்றி,பாபாசாகேப் அம்பேத்கத்ரின் பெயரை வைக்கக்கோரிய இயக்கத்திற்கும் உதவியுள்ளார்.

மோசமான நீரிழிவு நோயால் இவரது கால்கள் துண்டிக்கப்பட்ட நிலையில் சக்கர நாற்காலியில் தனது கடைசி நாட்களைக் கழித்தவாறு அவரது எண்பத்தியோராவது வயதில் 2020ம் ஆண்டு அக்டோபர் 2ம் நாள் இறப்பை சந்தித்தார். ***புஷ்பாபாய் உடனான  உழைப்பு மற்றும் பிரச்சனைகள் குறித்த உரையாடல்*** என்ற தலைப்பில் மேதா குல்கர்னியுடன் பாவே நிகழ்த்திய பரந்துபட்ட உரையாடல்களை அடிப்படையாகக் கொண்ட ஒரு உரையாடல் நினைவுக்குறிப்பு 2020 ம் ஆண்டில் வெளியிடப்பட்டுள்ளது. 

## மேற்கோள்கள்

பகுப்பு:மும்பையைச் சேர்ந்தவர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:2020 இறப்புகள்
பகுப்பு:1938 பிறப்புகள்
சுதிர் கு. ஜெயின்

**சுதிர்** **கு. ஜெயின்** (*Sudhir K. Jain*)(பிறப்பு 1959) எனக் குறிப்பிடப்படும் சுதிர் குமார் ஜெயின், என்பவர் பனாரஸ் இந்து பல்கலைக்கழகத்தின் தற்போதைய மற்றும் 28வது துணைவேந்தர் ஆவார். கல்வியில் குடிமைப் பொறியியலாளரான இவர், காந்திநகர் இந்தியத் தொழில்நுட்பக் கழகத்தின் நிறுவன இயக்குநராக மூன்று முறை பணியாற்றியுள்ளார். இவர் ஈஸ்மிக் வடிவமைப்பு குறியீடுகள், கட்டிடங்களின் இயக்கவியல் மற்றும் பூகம்பத்திற்குப் பிந்தைய ஆய்வுகள் ஆகிய துறைகளில் தீவிர ஆராய்ச்சி மற்றும் மேம்பாட்டை மேற்கொண்டார். இவை தவிர, வளரும் நாடுகளில் கவனம் செலுத்தும் பூகம்பப் பொறியியலில் கற்பித்தல், ஆராய்ச்சி நடவடிக்கைகள் மற்றும் மேம்பாடு ஆகியவற்றில் ஜெயின் தீவிரமாகப் பங்கேற்றுள்ளார். இவர் இந்தியத் தேசிய பொறியியல் கழகத்தின் தேர்ந்தெடுக்கப்பட்ட சகா ஆவார். வளரும் நாடுகளில் நிலநடுக்கப் பொறியியலில் தலைமை தாங்குவதற்காக இவர் ஐக்கிய நாடுகளின் தேசிய பொறியியல் கழகத்தின் (2021) உறுப்பினராகவும் தேர்ந்தெடுக்கப்பட்டார்.

ஜெயின் 2014 முதல் 2018 வரை பன்னாட்டு நிலநடுக்கப் பொறியியல் சங்கத்தின் தலைவராகப் பணியாற்றியுள்ளார். 2019 முதல் இன்ஃபோசிஸ் பரிசுக்கான பொறியியல் மற்றும் கணினி அறிவியல் நடுவர் மன்றத்திலும் இவர் பணியாற்றினார்.

## கல்வி
ஜெயின் 1979-ல் ரூர்க்கி பல்கலைக்கழகத்தில் (இப்போது இந்தியத் தொழில்நுட்பக் கழகம், ரூர்க்கி) குடிசார் பொறியாளர் பிரிவில் இளநிலைப் பட்டம் பெற்றார். மேலும் 1980 மற்றும் 1983-ல் கலிபோர்னியா தொழில்நுட்பக் கழகம், பாசடீனா, கலிபோரினியா ஆகிய நிறுவனங்களில் முறையே முதுநிலை மற்றும் முனைவர் பட்டங்களைப் பெற்றார்.

## விருதுகளும் கௌரவங்களும்

* தாம்சன் நினைவு தங்கப் பதக்கம் (1979)
* ராபர்ட் ஏ மில்லிகன் உதவித்தொகை (1982)
* அறிவியல் மற்றும் பொறியியலுக்கு பத்மசிறீ (8 நவம்பர் 2021) 
* கலிபோர்னியா தொழில்நுட்பக் கழகம் டெக்னாலஜி சிறப்புமிக்க முன்னாள் மாணவர் விருது (2022)
* இந்தியத் தொழில்நுட்பக் கழகம், ரூர்க்கி சிறப்புமிக்க முன்னாள் மாணவர் விருது-2018 

## தேர்ந்தெடுக்கப்பட்ட நூலியல்

### புத்தகங்கள்

* இந்தியாவில் குசராத்தில் நிலநடுக்க மறுகட்டமைப்பு: ஈஈஆரை மீட்பு உளவு அறிக்கை 
* பாதிப்புகளின் அபாயங்களுக்கு பொறியியல் பதில் 

### கட்டுரைகள்

* இந்தியாவில் பூகம்ப பாதுகாப்பு: சாதனைகள், சவால்கள் மற்றும் வாய்ப்புகள்
* பாலங்களுக்கான மண்-கிணறு-தூண் அமைப்பின் எளிமைப்படுத்தப்பட்ட நில அதிர்வு பகுப்பாய்வு
* கொத்து நிரப்பப்பட்ட வலுவூட்டப்பட்ட கான்கிரீட் சட்டங்களில் நில அதிர்வு வடிவமைப்பிற்கான குறியீடு அணுகுமுறைகள்: *ஒரு ஸ்டேட்-ஆஃப்-தி-ஆர்ட்* விமர்சனம் 
* 2001 பூஜ் பூகம்பத்தால் பாதிக்கப்பட்ட மண் அணைகளின் பகுப்பாய்வு 
* உயரமான தொட்டிகளில் நில அதிர்வு முறுக்கு அதிர்வு 

[thumb|220x220px| எஸ். கு. ஜெயின் (இடது) [இந்தியக் குடியரசுத் தலைவர்|குடியரசுத் தலைவர் கோவிந்திடம் இருந்து பத்மசிறீ விருது பெறுகிறார்]]

## மேலும் பார்க்கவும்

* பனாரசு இந்து பல்கலைக்கழகம்
* காந்திநகர் ஐஐடி
* இந்திய தொழில்நுட்பக் கழகம் கான்பூர்

## மேற்கோள்கள்

பகுப்பு:பத்மசிறீ விருது பெற்ற அறிவியலாளர்கள்
பகுப்பு:1959 பிறப்புகள்
பகுப்பு:வாழும் மக்கள்
அஞ்சலி மராத்தே

**அஞ்சலி மராத்தே** (*Anjali Marathe*) என்பவர் இந்தியப் பின்னணிப் பாடகி மற்றும் இந்துஸ்தானி பாடகர் ஆவார்.

## ஆரம்ப கால வாழ்க்கை
அஞ்சலி தனது தாயார் அனுராதா மராத்தேவிடம் பாரம்பரிய இசையைக் கற்றுக்கொண்டார். இவர் ஒரு புகழ்பெற்ற பாரம்பரிய மற்றும் மெல்லிசைப் பாடகர் மற்றும் மராத்தி மற்றும் இந்திப் பாடல்களின் மேடை நிகழ்ச்சிகளை நடத்துகிறார்.

## தொழில்
அஞ்சலி, ஒரு உளவியல் பட்டதாரி. இவர் மருத்துவம் படிக்க விரும்பினார். ஆனால் XI-ல் இவர் இசை மீது நாட்டம் கொண்டார். 1996ஆம் ஆண்டு தனது 16வது வயதில் மராத்தித் திரைப்படமான *தோகியில்* ஒரு பாடலை பாடியதற்காகச் சிறந்த பின்னணிப் பாடகிக்கான தேசிய திரைப்பட விருதை வென்றார். இவர் தனது ஒன்பது வயதிலேயே *சௌகத் ராஜா* (மராத்தி), *சாய்பாபா* (மராத்தி), *டோகி* (மராத்தி) மற்றும் தொடருக்கான தலைப்புப் பாடல்கள் - *ஜுதே சச்சே குடே பச்சே* (இந்தி), *ஓலக் சங்கனா* (மராத்தி) ஆகியவற்றுக்கான பாடல்களைப் பாடினார். அனைத்திந்திய வானொலி புனேயில் குழந்தைகளுக்கான நிகழ்ச்சியில் (*பலோடியனுக்காக*) பாடல்களைப் பதிவு செய்தார். பல மேடை நிகழ்ச்சிகளிலும் பங்கேற்றுள்ளார்.  மும்பையில் ஜக்திக் மராத்தி பரிஷத்தில் நடைபெற்ற *ஸ்மரணயாத்திரையில்* இவர் பங்கேற்றார். அஞ்சலி குழந்தைகளுக்கான *சிமாங்கனி* நிகழ்ச்சியில் பங்கேற்றார். அஞ்சலி, இந்த நிகழ்ச்சிகளைத் தவிர, சொற்பொழிவு, நடனம், நாடகம் மற்றும் தெரு நாடகங்களிலும் பங்கேற்கிறார்.

## தனிப்பட்ட வாழ்க்கை
அஞ்சலி பாடகி அனுராதா மராத்தேவின் மகள் ஆவார். அஞ்சலி, சலீல் குல்கர்னியை மணந்தார். இவர்களுக்கு இரண்டு குழந்தைகள் உள்ளனர் - குழந்தைகள் திரைப்படமான 'சிண்டூ' (चिंटू) க்காக பாடிய மகன் சுபங்கர் மற்றும் மகள் அனன்யா.

## மேற்கோள்கள்

பகுப்பு:மராத்தியர்கள்
பகுப்பு:வாழும் மக்கள்
இராணி விஜயா தேவி

**இராணி விஜயா தேவி** (*Rani Vijaya Devi*) என்பவர் கோட்டா-சங்கனியின் (28 ஆகத்து 1922 - 8 திசம்பர் 2005), மகாராஜகுமாரி விஜயலட்சுமி அம்மன்னியில் பிறந்தவர். இவர் யுவராஜா கண்டீரவ நரசிம்ம ராஜ உடையாரின் மூத்த மகளும் மகாராஜா ஜெய சாம்ராஜ உடையாரின் சகோதரியும் ஆவார்.

தேவி தந்தையின் அரண்மனையான சாமுண்டி விகாரில் வளர்ந்தார். இவர் நல்ல மேய்ப்பர் பள்ளியில் கன்னியாஸ்திரீகளிடமிருந்து பியானோ வாசிக்கக் கற்றுக்கொண்டார். பின்னர் மைசூர் சென்றிருந்த இலண்டன் டிரினிட்டி கல்லூரியின் ஆல்பிரட் மிஸ்டோவ்ஸ்கியிடமும் பியானோ கற்றுக்கொண்டார். வீணை வெங்கடகிரியப்பாவிடம் வீணை வாசிக்கவும் கற்றுக்கொண்டார். 1939ஆம் ஆண்டில், தனது தந்தையுடன் ஐரோப்பா சுற்றுப்பயணத்தில், இவர் செர்ஜி ராச்மானினோப்பை சந்தித்தார்.

தேவி 1941-ல் கோட்டா-சங்கனியின் இளவரசரை மணந்தார். இவர் 1947-ல் இந்திய வெளியுறவுப் பணியில் சேர்ந்த தனது கணவருடன் நியூயார்க் சென்றார். இவர் எட்வார்ட் ஸ்டீவர்மனின் கீழ் ஜூலியார்ட் இசைப் பள்ளியில் இசைப் பயின்றார்.

பெங்களூரில் பன்னாட்டு இசை மற்றும் கலை சங்கத்தை நிறுவினார். இச்சங்கத்தின் கடந்தகால புரவலர்களில் கர்நாடக ஆளுநர்களான ருக்மணி தேவி அருண்டேல், சோ. மா.கிருசுணா மற்றும் ஸ்ரீகண்டதத்த நரசிம்மராஜ உடையார் ஆகியோர் முக்கியமானவர்கள்.

தேவிக்கு, கீதா தேவி நாத், உஷா தேவி மாளவி, ஊர்மிளா தேவி மற்றும் சகுந்தலா தேவி என நான்கு மகள்களும் அக்ஷய் மாளவி, பிரியம் மாளவி, உதய நாத், ஹனுமந்த் நாத் மற்றும் அனிஷா தாராபோர்வாலா என ஐந்து பேரக்குழந்தைகளும் உள்ளனர்.

தேவி 8 திசம்பர் 2005 அன்று பெங்களூரில் இறந்தார்.

## மேற்கோள்கள்

## வெளி இணைப்புகள்

* ராணி விஜயா தேவிக்கு ஒரு இசை அஞ்சலி&#x5B; **' &#x5D;</span></sup>
* [http://www.sitagita.com/ViewArticle.asp?CatID=37&leafid=6899&cyberspace= இசை ராணி]<sup class="noprint Inline-Template" data-ve-ignore="true"><span style="white-space: nowrap;">&#x5B; **' &#x5D;
பகுப்பு:வீணை இசைக் கலைஞர்கள்
பகுப்பு:கருநாடக இசைப் பாடகர்கள்
பகுப்பு:2005 இறப்புகள்
பகுப்பு:1922 பிறப்புகள்
சீதானி படித்துறை

thumb|220x220px| ஹோஷாங்காபாத்தில் உள்ள சீதானி படித்துறை
**சீதானி படித்துறை** (*Sethani ghat*) என்பது 19ஆம் நூற்றாண்டில் இந்தியாவில் மத்தியப் பிரதேசத்தில் உள்ள நர்மதாபுரத்தில் நர்மதா ஆற்றங்கரையில் கட்டப்பட்ட அமைப்பாகும். இது இந்தியாவின் மிகப்பெரிய படித்துறைகளில் ஒன்றாகும். நர்மதா ஜெயந்தி கொண்டாட்டங்களின் போது, ஆயிரக்கணக்கான மக்கள் இந்தப்படித்துறையில் கூடி, ஆரத்தி எடுத்து ஆற்றில் தீபமேற்றி வழிபடுவார்கள். ஹொஷங்காபாத்தில் உள்ள சர்மா குடும்பத்தைச் சேர்ந்த ஜான்கிபாய் சீதானி ஆற்றுக்குச் செல்வதில் உள்ள சிரமம் குறித்து பக்தர்கள் புகார் கூறியதையடுத்து, ஜான்கிபாய் சீதானியின் தாராள பங்களிப்புக்குப் பிறகு இந்தப் படித்துறைக் கட்டப்பட்டது. இந்தியாவில் தனியார் நிதி மூலம் கட்டப்பட்ட பொது உள்கட்டமைப்புக்கான சில எடுத்துக்காட்டுகளில் இதுவும் ஒன்றாகும். *ஜங்கிள் ரஹே தகி நர்மதா பாஹே என்ற புத்தகத்தில் சேத்தானி காட்டிலிருந்து நர்மதாவின் புகைப்படத்தைக் காணலாம்!*, பங்கஜ் ஸ்ரீவஸ்தவா மூலம்.

## மேற்கோள்கள்

* Gazetier, Hoshangabad District, Govt. of India

## வெளி இணைப்புகள்
* http://www.hindu.com/thehindu/gallery/0092/009201.jpg 
* https://web.archive.org/web/20070928223932/http://madhyapradeshtourism.com/site_seeing.asp?id=d22
* http://www.india9.com/i9show/31016.htm
பகுப்பு:இந்தியப் படித்துறைகள்
நண்டு விருந்து

[thumb| 1991 [சுவீடன்|ஸ்வீடனில் உள்ள ஹரிங்க் ஸ்லாட்டில் நடந்த நண்டு விருந்து.]]
[thumb| பாரம்பரிய முறையில் [சதகுப்பி|வெந்தயத்துடன் சமைத்த நண்டு.]]
thumb|பாரம்பரிய அலங்காரங்கள் மற்றும் உணவுகளுடன் நண்டு
**நண்டு விருந்து** ( *crayfish party* ) நோர்டிக் நாடுகளில் கோடைக்காலத்தில் சாப்பிடுவதும் குடிப்பதும் ஒரு பாரம்பரிய கொண்டாட்டமாகும் . இந்தப் பாரம்பரியம் சுவீடனில் தோன்றியது, அங்கு நண்டு விருந்து *கிராப்ட்ஸ்கிவா* என்று அழைக்கப்படுகிறது . பாரம்பரியம் சுவீடன் மொழி பேசும் மக்களால்,  நோர்வே வழியாக பின்லாந்திற்கும் பரவியது. இதேபோன்ற பாரம்பரியம் பால்டிக் நாடுகளில் குறிப்பாக லித்துவேனியா மற்றும் லாத்வியாவில் உள்ளது.

நண்டு விருந்துகள் பொதுவாக ஆகஸ்ட் மாதத்தில் நடத்தப்படுகின்றன. சுவீடனில் நண்டு பிடிப்பது 20 ஆம் நூற்றாண்டின் பெரும்பகுதிக்கு, கோடையின் பிற்பகுதியில் சட்டப்பூர்வமாக வரையறுக்கப்பட்டதால் இந்தப் பாரம்பரியம் தொடங்கியது.

இவ்வகை விருந்துகள் பியர் மற்றும் பிற வகையான பானங்களுடன் பரிமாறப்படுகிறது, அத்துடன் பாரம்பரிய குடி பாடல்களும் பாடலாம். நண்டு  உப்பு நீரில் வேகவைக்கப்பட்டு, புதிய வெந்தயத்துடன் கலந்து சுவையூட்டப்படுகிறது . பின்னர் குளிர்ச்சியாக பரிமாறப்பட்டு விரல்களால் உண்ணப்படுகிறது. இத்துடன் வெதுப்பி, காளான் துண்டுகள், வலுவான பாலாடைக் கட்டி, காய்கறிகள் மற்றும் பிற உணவுகளுடன் வழங்கப்படுகின்றன.

## எசுப்போனியா
40 ஆண்டுகளுக்கும் மேலாக, *ஹெர்ரெரா டி பிசுவேர்கா* நகரம் ( பாலென்சியா மாகாணம் ) நண்டுத் திருவிழாவைக் கொண்டாடுகிறது (நண்டு தேசிய விழா). ஏனென்றால், இந்த ஓட்டுமீன் எப்பொழுதும் அப்பகுதியின் பாரம்பரிய காஸ்ட்ரோனமியின் ஒரு பகுதியாக இருந்து வருகிறது. 2011 முதல், நகரம் அதன் கொண்டாட்டங்களில் "சுவீடிஷ் இரவு உணவை" உள்ளடக்கியுள்ளது. இந்தத் திருவிழாவின் போது குடியிருப்பாளர்கள் காகித விளக்குகள் மற்றும் மெழுகுவர்த்திகளுடன் தெருவோர இரவு உணவின் சுவீடன் பாரம்பரியத்தை கடைபிடிக்கின்றனர்.

## சான்றுகள்

பகுப்பு:சுவீடனின் பண்பாடு
அலுவல் மொழிகளுக்கான ஆணையம்

thumb| யர்லகடா லக்ஷ்மி பிரசாத், தலைவர், ஆந்திரப் பிரதேச அலுவல் மொழி ஆணையம்
**அலுவல் மொழிகளுக்கான ஆணையம்** *(Official Languages Commission*) என்பது இந்திய அரசியலமைப்புச் சட்டத்தின் பிரிவு-344-ல் கூறப்பட்டுள்ள விதிகளின்படி இந்தியக் குடியரசுத் தலைவரால் உருவாக்கப்பட்டது. இந்திய அரசின் உள்துறை அமைச்சகத்தின் அறிவிப்பின்படி இந்த ஆணையம் சூன் 7, 1955 அன்று உருவாக்கப்பட்டது.

## ஆணையத்தின் கடமைகள்
அரசியலமைப்பின் பிரிவு-344-ல் வரையறுக்கப்பட்டுள்ளபடி, இது தொடர்பாகக் குடியரசுத்தலைவருக்குப் பரிந்துரைகளை வழங்குவது இந்த ஆணையத்தின் கடமையாகும்:

# உத்தியோக பூர்வ நோக்கங்களுக்காக இந்தி மொழியின் முற்போக்கான பயன்பாடு
# உத்தியோக பூர்வ நோக்கங்களுக்காக ஆங்கில மொழியைப் பயன்படுத்துவதற்கான கட்டுப்பாடுகளைக் கொண்டுவருதல்
# சரத்து 348-ல் குறிப்பிடப்பட்டுள்ள அனைத்து அல்லது எந்த நோக்கத்திற்காகவும் பயன்படுத்தப்பட வேண்டிய மொழி
# ஒன்றியத்தின் ஏதேனும் ஒன்று அல்லது அதற்கு மேற்பட்ட குறிப்பிட்ட நோக்கங்களுக்காகப் பயன்படுத்தப்படும் எண்களின் வடிவம்
# ஒன்றியத்தின் உத்தியோக பூர்வ மொழி மற்றும் ஒன்றியத்தின் ஒவ்வொரு மாநிலத்திற்கும் இடையே அல்லது ஒரு மாநிலத்திற்கும் மற்றொரு மாநிலத்திற்கும் இடையில் தொடர்புகொள்வதற்கான மொழி மற்றும் அவற்றின் பயன்பாடு குறித்து குடியரசுத்தலைவரால் ஆணையத்திற்குப் பரிந்துரைக்கப்படும் வேறு எந்த விடயம் தொடர்பாக ஆலோசனை

## அலுவல் மொழி ஆணையத்தின் அறிக்கையை ஆய்வு செய்வதற்காக, கூட்டு நாடாளுமன்றக் குழுவின் தலைவர் மற்றும் உறுப்பினர்கள்
*இந்திய அரசியலமைப்புச் சட்டத்தின் விதிகளில் வரையறுக்கப்பட்டுள்ளபடி, குழு முப்பது உறுப்பினர்களைக் கொண்டிருக்கும், இவர்களில் இருபது பேர் மக்களவை உறுப்பினர்களாகவும், பத்து பேர் மாநில உறுப்பினர்களாகவும் இருக்க வேண்டும். ஒற்றை மாற்றத்தக்க வாக்கு மூலம் விகிதாச்சார பிரதிநிதித்துவ முறையின்படி மக்கள் சபை மற்றும் மாநிலங்கள் உறுப்பினர்கள்.*

## மேலும் பார்க்கவும்

* இந்திய மொழிகள்
* தாய் மொழி பேசுபவர்களின் எண்ணிக்கையின் அடிப்படையில் இந்திய மொழிகளின் பட்டியல்

## மேற்கோள்கள்

## வெளி இணைப்புகள்

* அதிகாரப்பூர்வ மொழித் துறை (DOL)&nbsp;- அதிகாரப்பூர்வ இணையப்பக்கம் *, அதிகாரப்பூர்வ மொழிகள் சட்டம்* மற்றும் திருத்தங்கள் தொடர்பான காலவரிசை நிகழ்வுகளை விளக்குகிறது
* இந்திய மொழிகளின் மத்திய நிறுவனம்&nbsp;– இந்திய மொழிகள் பற்றிய முழுமையான தகவலை வழங்கும் விரிவான மத்திய அரசு தளம்
* உத்தியோகபூர்வ மொழிகளுக்கான பாராளுமன்ற குழு - அதிகாரப்பூர்வ வலைத்தளம்
* மொழியியல் பன்முகத்தன்மையை சீரமைத்தல்: இந்தியாவில் மொழிக் கொள்கையின் வரலாறு மற்றும் எதிர்காலம் ஜேசன் பால்ட்ரிட்ஜ்
பகுப்பு:இந்திய மொழிகள்
பகுப்பு:இந்திய ஆணைக்குழுக்கள்
வசந்தா மகளிர் கல்லூரி

**வசந்தா கல்லூரி** என்றும் அழைக்கப்படும் **வசந்த மகளிர் கல்லூரி** (*Vasanta College for Women*), உத்தரப் பிரதேசம் வாரணாசி  ராஜ்காட்டில் உள்ள பெண்கள் கல்லூரி ஆகும். இது பனாரசு இந்து பல்கலைக்கழகத்தின் உறுப்புக் கல்லூரி ஆகும். இக்கல்லூரி 1913ஆம் ஆண்டு  அன்னி பெசன்ட் அவர்களால் நிறுவப்பட்டது.

## வரலாறு
வசந்தா கல்லூரி 1913-ல் அன்னி பெசன்ட்டால் நிறுவப்பட்டது. இந்தக் கல்லூரி ஆரம்பத்தில் வாரணாசியின் பேலூபூரில் உள்ள காமாச்சாவில் உள்ள பிரம்மஞான சபையில் செயல்பட்டது. 1954ஆம் ஆண்டில், அன்னி பெசண்டின் வளர்ப்பு மகன் ஜிட்டு கிருஷ்ணமூர்த்தி ராஜ்காட்டில் கல்லூரியை நிறுவினார். இதே ஆண்டில் வசந்த கன்யா மகாவித்யாலயா வசந்தா கல்லூரியின் பழைய இடத்தில் செயல்படத் தொடங்கியது.

வசந்தா கல்லூரி 300 ஏக்கர் வளாகத்தில் கங்கை ஆற்றங்கரையில் அமைந்துள்ளது.

## மேலும் பார்க்கவும்

* பனாரசு இந்து பல்கலைக்கழகம்
* 

## மேற்கோள்கள்

பகுப்பு:மகளிர் கல்லூரிகள்
பகுப்பு:உத்தரப் பிரதேசக் கல்லூரிகள்
நிஹாரி

**நிஹாரி** (இந்தி: निहारी; பெங்காலி: নিহারী; உருது: نہاری) என்பது இந்தியத் துணைக் கண்டத்தில் முகலாயப் பேரரசின் கீழ் 18 ஆம் நூற்றாண்டில் அவாத்தின் தலைநகரான லக்னோவில் தோன்றிய ஒரு உணவு  ஆகும். இது மெதுவாகா சமைக்கப்பட்ட இறைச்சியாகும், முக்கியமாக மாட்டிறைச்சி, ஆட்டிறைச்சி, கோழி மற்றும் எலும்பு மஜ்ஜை ஆகியவற்றைக் கொண்டுள்ளது. இது கருப்பு மிளகுடன் தொடர்புடைய திப்பிலி உடன் சுவைக்கப்படுகிறது.

## சொற்பிறப்பியல்
நிஹாரி என்ற பெயர் அரபு நஹர் (نهار) என்பதிலிருந்து உருவானது, அதாவது "காலை" என பொருள்படும், இது முதலில் முகலாயப் பேரரசின் நவாப்புகளால் வைகறை தொழுகைக்கு பிறகு காலை உணவாக உண்ணப்பட்டது.

## வரலாறு

பல்வகையான ஆதாரங்களின் படி பார்த்தால், முகலாயப் பேரரசின் இறுதிக்காலத்தில்,லக்னோ அவாத்தில் (இன்றைய உத்திரபிரதேசம்,இந்தியா) அரச சமயலறைக்கூடங்களில் உருவானது நிஹாரி. வெறும் வயிற்றுடன் உழைக்கும் குடிமக்களால்,அதிக ஆற்றல் கொண்ட காலை உணவாக எடுத்துக்கொள்ளப்பட்டது குறிப்பாக குளிர்பருவ காலங்களில்.பின்னர் இந்த உணாவானது பிரபலமைடந்தது,முகலாயர் கால நவாப்புகளின் உணவில் முதன்மையானதாக மாறியது. நிஹாரி இந்திய துணைக் கண்டத்தின் இஸ்லாமியர்களின் ஒட்டுமொத்த உணவு வகைகளுடன் உருவாக்கப்பட்டது. குறிப்பாக பழைய டெல்லி, லக்னோ, டாக்கா மற்றும் சிட்டகாங் பகுதிகளில் இது ஒரு பிரபலமான சுவையாக உள்ளது. இந்த உணவு அதன் காரமான தன்மை, சுவை, அமைப்பு மற்றும் குழம்பு ஆகியவற்றிற்கு பெயர் பெற்றது.

## பிரபலம்

நிஹாரி என்பது லக்னோ, டெல்லி மற்றும் போபால் ஆகிய இந்திய இஸ்லாமிய சமூகங்களின் பாரம்பரிய உணவாகும். 1947 இல் இந்தியாவின் பிரிவினையைத் தொடர்ந்து, வட இந்தியாவில் இருந்து பல உருது மொழி பேசும் இஸ்லாமியர்கள் மேற்கு பாகிஸ்தானில் உள்ள கராச்சி மற்றும் கிழக்கு பாகிஸ்தானில் உள்ள டாக்காவிற்கு குடிபெயர்ந்தனர், மேலும் பல உணவகங்களை நிறுவினர். கராச்சியில், நிஹாரி பெரிய அளவில் வெற்றியடைந்தது, மேலும் விரைவில் பாகிஸ்தான் முழுவதும் பிரபலமடைந்து பரவியது. 

சில உணவகங்களில், ஒவ்வொரு நாளும் எஞ்சியிருக்கும் நிஹாரியில் இருந்து சில கிலோகிராம்கள் அடுத்த நாள் பானையில் சேர்க்கப்படுகின்றன; உணவு மீண்டும் பயன்படுத்தப்படும் இந்த பகுதி *தார்* என்று அழைக்கப்படுகிறது மற்றும் இது ஒரு தனித்துவமான சுவையை வழங்கும் என்று நம்பப்படுகிறது. பழைய தில்லியில் உள்ள சில நிஹாரி விற்பனை நிலையங்கள், ஒரு நூற்றாண்டுக்கும் மேலாக *தார்*  சுழற்சியை மாற்றாமல் வைத்துள்ளதாக கூறுகின்றனர்.

## மருத்துவ பலன்கள்

நிஹாரி காய்ச்சல் மற்றும் சாதாரண சளி ஆகியவற்றிக்கு வீட்டு மருந்தாக பயன்படுகிறது.

## மேற்கோள்கள்
ரிதுபர்ணன்

மன்னர் **இரிதுபர்ணன்** (*Rituparna*) (), கோசல நாட்டு மன்னர். தீயவர்களால் சூதாட்டத்தில் நாட்டை இழந்த நிசாத நாட்டு மன்னன் நளன், காட்டில் மனைவி தமயந்தி மற்றும் குழந்தைகளை விட்டுப் பிரிந்து, கோசல நாட்டின் மன்னர் இரிதுபர்ணனின் அயோத்தி அரண்மனையில் சமையற்காராக பணியில் அமர்கிறார். குதிரைகள் தொடர்பான அறிவியலை அறிந்த நளனைப் பற்றிய உண்மையை அறிந்த மன்னர் இரிதுபர்ணன், நளனிடம் குதிரை சாஸ்திரம் தொடர்பான மந்திரங்களைக் கற்றுக்கொள்கிறார். இந்நிலையில் தமயந்தி ஒருவாறாக தன் தாய் நாடான விதர்ப்ப நாட்டை அடைகிறாள். தமயந்தியின் ஆலோசனையின் பேரில் தமயந்திக்கு மீண்டும் சுயம்வரம் அறிவிக்கப்படுகிறது.  இதனை அறிந்த மன்னர் இரிதுபர்ணன், நளனைக் கூட்டுக் கொண்டு விதர்ப்ப நாட்டை அடைந்தார்.  சுயம்வர சபையில் தமயந்தி ஒருவாறாக நளனை கண்டறிந்து நளனின் கழுத்தில் மாலையிடுகிறாள். மன்னர் இரிதுபர்ணன் தலைமையில் மீண்டும் நளன்-தமயந்திக்கு திருமணம் நடைபெறுகிறது.

மகாபாரதம் இதிகாசத்தின் வன பருவத்தில், நளன்-தமயந்தியின் வேதனை மிகு கதை தருமருக்கு சொல்லப்படுகிறது. இக்கதை பின்னர் பல மொழிகளிலும் தனி நூல்களாக எழுதப்பட்டன. ஸ்ரீஹர்ஷரின் *நைஷதம்* என்னும் வடமொழி நூலும், புகழேந்திப் புலவரால் நளவெண்பா என்னும் பெயரிலும், அதிவீரராம பாண்டியரால் நைடதம் என்னும் பெயரிலும் எழுதப்பட்ட தமிழ் நூல்களும் குறிப்பிடத் தக்கவை.

## மேற்கோள்கள்

பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
பகுப்பு:மகாபாரதக் கதை மாந்தர்கள்
ஜூடி பாலன்

**ஜூடி பாலன்** (பிறப்பு: செப்டம்பர் 2, 1981), ஒரு பகடி எழுத்தாளர் மற்றும் வலைப் பதிவராவர் இவர், சேத்தன் பகத்தின் 2 ஸ்டேட்ஸ்: தி ஸ்டோரி ஆஃப் மை மேரேஜ் என்ற காதல் நாவலை பகடி செய்து, ''டூ ஃபேட்ஸ்: தி ஸ்டோரி ஆஃப் மை டிவோர்ஸ்'' என்ற பெயரில் 2011 ம் ஆண்டு முதல் நாவலை வெளியிட்டுள்ளார். அதைத் தொடர்ந்து ஆறு நாவல்களை பல்வேறு ஆண்டுகளில் எழுதியுள்ளார். *[[Woman and a Quarter|பெண் மற்றும் நான்கின் ஒரு பகுதி]]*  என்ற பெயரில் வலைப்பக்கம் ஒன்றையும் எழுதி பராமரித்து வருகிறார்.

## ஆரம்ப வாழ்க்கை மற்றும் கல்வி
இந்தியாவில் உள்ள தமிழ்நாட்டின் சென்னையில் 1981 ம் ஆண்டு பிறந்தவர் ஜூடி பாலன் ஆவார்.

பாலன் தனது பள்ளிப் படிப்பை சென்னை நல்ல ஆயன் கன்னிமாடப் பள்ளியிலும் சென்னையில் உள்ள திரு இருதய மெட்ரிகுலேஷன் பள்ளி, சர்ச்பார்க் ஆகியவற்றில் முடித்துள்ளார். ஆங்கில இலக்கியத்தில் இளங்கலைக்கல்வியை சென்னையில் உள்ள ஸ்டெல்லா மாரிஸில் கல்லூரியில் முடித்துள்ள இவர், முழுநேர எழுத்தாளராக ஆவதற்கு முன்பாக சில விளம்பர நிறுவனங்களில் பணியாற்றியுள்ளார்.

## தொழில்
ஈட், ப்ரே, லவ் என்ற நாவலின் தாக்கத்தினாலும், பகடி எழுத்தின் மீது உள்ள ஆர்வத்தினாலும் புத்தகங்கள் எழுத ஆரம்பித்த ஜூடி,

* டூ ஃபேட்ஸ்: தி ஸ்டோரி ஆஃப் மை டிவோர்ஸ் - சேத்தன் பகத்தின் 2 ஸ்டேட்ஸ்: தி ஸ்டோரி ஆஃப் மை மேரேஜ் நாவலின் பகடி; 2011 ம் ஆண்டு வெஸ்ட்லாண்ட் நிறுவனத்தால் வெளியிடப்பட்டது. விவாகரத்து செய்ய விரும்பும் ஒரு இணையைப் பற்றியது
* சோஃபி கூறுகிறார்: ஒரு மனமுறிவு பயிற்சியாளரின் நினைவுகள் - காதல் பிரிவிற்கு வழிகூறும் சோபியின் கதை - மே 11, 2013  அன்று ஆழ்வார்பேட்டையில் உள்ள கிராஸ்வேர்ட்ஸில் வெஸ்ட்லாண்ட் நிறுவனத்தால் வெளியிடப்பட்டது
*  மோசமான முடிவுகளை எடுப்பதில் இருந்து உங்கள் பெற்றோரை எவ்வாறு தடுப்பது - தத்துவவாதி நினா பாகம் 1;  நவீன கால ஒற்றைத் தாய் மற்றும் அவரது இரண்டு அற்புதமான, பெருங்களிப்புடன் கோபம் கொண்ட மகள்கள் பற்றிய விசித்திரக் கதை, டிசம்பர் 17, 2014 அன்று ஹார்பர்காலின்ஸ் நிறுவனத்தால் வெளியிடப்பட்டது
*  ஹேஷ்டேக்குகளின் காலத்தில் ட்வீனி - தத்துவவாதி நினா பாகம் 2;  12 வயதான நினாவின் வலைப்பதிவு எழுத்துக்களின் வடிவில் உள்ள இந்த புத்தகம், ஜனவரி 10, 2016 அன்று ஹார்பர்காலின்ஸ் நிறுவனத்தால் வெளியிடப்பட்டது
* ஹாஃப் பாய்பிரண்ட் - ஜூடி பாலன் மற்றும் கிஷோர் மனோகர் இணைந்து எழுதிய சேத்தன் பகத்தின் ஹாஃப் கேர்ள்பிரண்ட் நாவலின் பகடி. முழுக்க முழுக்க கேலியும் கிண்டலுமான நாவல். 14 ஜூலை 2016 அன்று  ப்ளூம்ஸ்பரி இந்தியா நிறுவனத்தால் வெளியிடப்பட்டது.
* அதைப் பற்றி எனக்கு ஒரு கோட்பாடு உள்ளது - "உண்மையான அன்பை" கண்டுபிடிக்க ஒப்பந்தங்கள் மூலம் முயற்சிப்பது பற்றிய கதை. 31 ஆகஸ்ட் 2019 அன்று  ஹாசெட் இந்தியா நிறுவனத்தால் வெளியிடப்பட்டது. மூன்று வருடங்களுக்கு பின்பாக எழுதிய நாவல்.
* நான் ஏன் இப்படி இருக்கிறேன்? உளவியல் ஜோதிடம் ஒரு பயணம் - உளவியல் ஜோதிடத்திற்கான இந்த சிந்தனைமிக்க, ஆழமான தொடக்க வழிகாட்டி. 28 பெப்ரவரி 2023 அன்று சைமன் & ஷஸ்டர் இந்தியா நிறுவனத்தால் வெளியிடப்பட்டது.

ஆங்கிலத்தில் இத்தனை நாவல்களை எழுதியுள்ளார். இவரது சொந்த வாழ்க்கையின் கதைகளையே தன்னம்பிக்கையுடனும், நகைச்சுவையுடனும், பகடி எழுத்தில் வடிவமைத்துள்ளார்.

## குடும்பம்
சென்னையில் வசித்து வந்த இவர், மோசமான விவாகரத்திற்கு பிறகு ஒற்றை தாயாராக , தனது மகள் கியாராவுடன் லண்டனில் உள்ள தனது சகோதரருடன் வசித்து வருகிறார்,.

## மேற்கோள்கள்

## வெளி இணைப்புகள்

* "இரண்டு விதிகள்: என் விவாகரத்தின் கதை" . மாளவிகா சா, *வெர்வ் இதழ்*, தொகுதி 20, வெளியீடு 1, ஜனவரி, 2012

பகுப்பு:சென்னை எழுத்தாளர்கள்
பகுப்பு:தமிழகப் பெண் எழுத்தாளர்கள்
பகுப்பு:வாழும் மக்கள்
பகுப்பு:1981 பிறப்புகள்
பின்லாந்தின் நாட்டுப்புறக் கதைகள்

thumb| நாட்டுப்புற உடைகளை அணிந்து நடமாடும் பின்லாந்து நாட்டுப்புற நடனக் கலைஞர்கள்
**பின்லாந்தின் நாட்டுப்புறக் கதைகள்**  ( *Folklore of Finland* ) பின்லாந்தின் பாரம்பரிய மற்றும் நாட்டுப்புற நடைமுறைகள், தொழில்நுட்பங்கள், நம்பிக்கைகள், அறிவு, அணுகுமுறைகள் மற்றும் பழக்கவழக்கங்களைக் குறிக்கிறது. பின்னிஷ் நாட்டுப்புற பாரம்பரியம் பரந்த பொருளில் அனைத்து பின்னிஷ் பாரம்பரிய நாட்டுப்புற கலாச்சாரத்தையும் உள்ளடக்கியது. நாட்டுப்புறக் கதைகள் புதிய, வணிக அல்லது வெளிநாட்டு சமகால கலாச்சாரம் அல்லது " உயர் கலாச்சாரம் " என்று அழைக்கப்படுவதில்லை. குறிப்பாக, கிராமப்புற மரபுகள் பின்லாந்தில் நாட்டுப்புறக் கதைகளாகக் கருதப்படுகின்றன.

அமெரிக்க நாட்டுப்புறவியலாளர் *ஆலன் டன்டெஸி*ன் நன்கு அறியப்பட்ட கட்டுரையின் படி நாட்டுப்புறக் கதைகள் மற்றும் பிற வாய்மொழி பாரம்பரியம், இசை, பாரம்பரிய பொருள்கள் மற்றும் கட்டிடங்கள், மதம் மற்றும் நம்பிக்கைகள், அத்துடன் சமையல் பாரம்பரியம் ஆகியவை அடங்கும். 
thumb| 1894 இல் ரூன் பாடகர்கள்.
வாய்வழி பாரம்பரியம் தலைமுறை தலைமுறையாக பரவியது . இது விசித்திரக் கதைகள், நாட்டுப்புற ஞானம், பழமொழிகள் மற்றும் கவிதைகளை உள்ளடக்கியது.  

19 ஆம் நூற்றாண்டிலிருந்து தொடங்கிய நாட்டுப்புறக் கவிதைத் தொகுப்புப் பயணங்கள், உலகின் மிகப் பெரிய நாட்டுப்புறக் கவிதைக் காப்பகத்தில் வைக்கப்பட்டுள்ளன. இந்த சேகரிப்பு பயணங்களுக்கு பின்னிஷ் இலக்கிய சங்கம் நிதியளித்தது.  பின்லாந்தின் நன்கு அறியப்பட்ட கவிஞரான *எலியாஸ் லோன்ரோட்*டின் பல பயணங்களுக்கு இச்சங்கம் நிதியுதவி செய்தது. அவரும் மற்றவர்களும் சேகரித்த கவிதைகளை தேசிய காவியங்களான கலேவலா மற்றும் காண்டலேடருக்குத் திருத்தினர். மேலும் பின்னிஷ் விசித்திரக் கதைகள் மற்றும் புதிர்களின் தொகுப்புகளை வெளியிட்டார். 

*ஜூலுபுக்கி* ஒரு பின்னிஷ் கிறிஸ்துமஸ் உருவம். " *ஜூலுபுக்கி* " என்பது பின்னிய மொழியில் " கிறிஸ்துமஸ் ஆடு " அல்லது " யூல் ஆடு " என்று பொருள்படும்; *புக்கி* என்ற வார்த்தை செருமானியத்தில் ரூட் *போக்* என்பதிலிருந்து வந்தது, இது ஆங்கில "பக்", "பக்" என்பதன் தொடர்பு மற்றும் "பில்லி-ஆடு" என்று பொருள்படும். ஒரு பழைய எசுக்காண்டினாவிய வழக்கத்தின்படி, இந்த உருவம் இறுதியில் கிறித்துமசு தாத்தாவுடன் அதிகமாகவோ அல்லது குறைவாகவோ இணைக்கப்பட்டது. 

## சான்றுகள்

பகுப்பு:நாட்டுப்புறவியல்
மீனல் ஜெயின்

**மீனல் ஜெயின்** (*Meenal Jain*)(பிறப்பு: சூன் 14, 1985, இந்தியாவின் மத்தியப் பிரதேசம், இந்தூரில்) இந்தியத் தொலைக்காட்சியில் *இந்தியன் ஐடல் 2* என்ற மெய்ம்மைக் காட்சி நிகழ்ச்சி இறுதிப் போட்டியில் முதல் 6 இடங்களைப் பிடித்தவரில் ஒருவர். இதற்கான வாக்குகள் 28 பிப்ரவரி 2006 அன்று வழங்கப்பட்டது.

## வாழ்க்கை மற்றும் தொழில்
கடந்த 10 ஆண்டுகளாக மும்பையில் வசித்து வரும் ஜெயின், மும்பை மிதிபாய் கல்லூரியில் தனது பட்டப்படிப்பை முடித்துள்ளார். சமீபத்தில், இவர் பாடகர்களான சோனு நிகம், அபிஜீத் சாவந்த், அமித் சனா, ரெக்ஸ் டிசோசா ஆகியோருடன் நிகழ்ச்சிகளை நடத்தினார். தற்போது இவர் "இசை, மஸ்தி அவுர் தூம்" நிகழ்ச்சியை இணைந்து தொகுத்து வழங்கி வருகிறார். 2007ஆம் ஆண்டு வெளியான அசைவூட்டத் திரைப்படமான *பார்பி ஆஸ் தி ஐலண்ட் பிரின்சஸின்* இந்தி மொழிமாற்றத்தில் பார்பிக்காக குரலை வழங்கினார். இவர் அமீர் கானின் *[[சத்யமேவ ஜெயதே (தொலைக்காட்சித் தொடர்)|சத்யமேவ் ஜெயதே]]* நிகழ்ச்சியின் ஏழாவது அத்தியாயத்தில் "சகி" பாடலைப் பாடினார், இது குடும்ப வன்முறை பற்றியது. 

## இந்தியன் ஐடல் 2 நிகழ்ச்சிகள்

# ஆவோ நா
# இஷ்க் சமுந்தர் - *கீழே 2 24/01/2006*
# லம்பி ஜூடாய் - *கீழே 3 31/01/2006*
# நிகாஹெய்ன் மிலேன் - *கீழே 2 07/02/2006*
# குச் நா கஹோ
# மேரா பியா கர் ஆயா - *கீழே 3 21/02/2006*
# ஹம் தில் தே சுகே சனம் - *28/02/2006 அன்று நீக்கப்பட்டது*

இறுதி நிகழ்வில்: " வோ பெஹ்லி பார் ", "ரைட் ஹியர் ரைட் நவ்" என்.சி. காருண்யா மற்றும் அந்தரா மித்ரா மற்றும் பராஸ் ஜா இ பாதல் ஆகியோருடன்.

## பாலிவுட்டில் பின்னணி

* ஸ்வானந்த் கிர்கிரே உடன் பால்கென் ஜுகாவோ நா - சேஹர் (2005) மற்றும் டேனியல் பி. ஜார்ஜ் இசை.
* துவா - நோ ஒன் கில்ட் ஜெசிகா (2011) ராமன் மகாதேவன், ஜோய் பருவா, அமிதாப் பட்டாச்சார்யா மற்றும் அமித் திரிவேதியின் இசை
* பனாரசியா - ராஞ்சனா (2013) ஸ்ரேயா கோஷலுடன், அன்வேஷா தத் குப்தால்
* க்யூட்டி பை - ஏ தில் ஹை முஷ்கில் (2016) பிரதீப் சிங் ஸ்ரான், நகாஷ் அஜிஸ் & அந்தராவுடன்
* சகி - *[[சத்யமேவ ஜெயதே (தொலைக்காட்சித் தொடர்)|சத்யமேவ ஜெயதே]]*
* கயே காம் சே - லைலா மஜ்னு (2018) உடன் தேவ் நேகி, அமித் ஷர்மா
* குண்டலி - மன்மர்சியான் (2018) மேக்னா மிஸ்ரா, யஷிதா ஷர்மாவுடன்
* தோஸ்திகிரி (2018) 

## மேற்கோள்கள்

## வெளி இணைப்புகள்
* https://web.archive.org/web/20051124060831/http://www.indianidol.sifymax.in/ இந்திய ஐடல் அதிகாரப்பூர்வ தளம்]

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:இந்தியப் பாடகிகள்
ரோசிகா சுவிம்மர்

**ரோசிகா சுவிம்மர்** ( *Rosika Schwimmer* **)** 11 செப்டம்பர் 1877 - 3 ஆகஸ்ட் 1948) அங்கேரியில் பிறந்த அமைதிவாதியும், பெண்ணியவாதியும், உலக கூட்டாட்சிவாதியும், பெண்கள் வாக்குரிமையாளரும் ஆவார். அமெரிக்காவின் லோலா மேவரிக் லாய்டுடன் இணைந்து உலக அரசாங்கத்திற்கான பிரச்சாரத்தை நிறுவினார்.  உலக அமைதிக்கான இவரது தீவிரமான பார்வை, 20 ஆம் நூற்றாண்டின் முதல் கூட்டாட்சி அமைப்பான உலக கூட்டமைப்பு இயக்கத்தை உருவாக்க வழிவகுத்தது. முதலில் கற்பனை செய்து அறுபது ஆண்டுகளுக்குப் பிறகு, இவர் உருவாக்க உதவிய இயக்கம் தனிநபர்கள் மீது போர்க்குற்றங்கள் சுமத்துவதற்கான முதல் நிரந்தர சர்வதேச நீதிமன்றம், மனிதகுலத்திற்கு எதிரான குற்றங்கள் மற்றும் இனப்படுகொலைகான அனைத்துலக குற்றவியல் நீதிமன்றத்தை உருவாக்குவதில் ஒரு முக்கிய பங்கைக் கொண்டிருந்தது.

## ஆரம்ப வரலாறு
சுவிம்மர் 1877 இல் புடாபெஸ்டில் ஒரு யூத குடும்பத்தில் பிறந்தார். 1891 இல் பொதுப் பள்ளியில் பட்டம் பெற்றார். ஒரு திறமையான மொழியியலாளரான இவர் எட்டு மொழிகளைப் பேசினார் அல்லது படித்தார். தனது ஆரம்பகால வாழ்க்கையில், ஒரு வேலையைக் கண்டுபிடிப்பதில் சிரமம் இருந்தது. மேலும் அந்த அனுபவத்தால் பெண்களின் வேலைப் பிரச்சினைகள் குறித்து உணர்ந்தார். பணிபுரியும் பெண்களைப் பற்றிய புள்ளிவிவரங்களை வழங்குவதற்காக தரவுகளை சேகரித்து, சர்வதேச பெண்கள் வாக்குரிமை இயக்கத்தின் உறுப்பினர்களுடன் தொடர்பு கொண்டார். மேலும் அதற்காக 1904 வாக்கில் போராட்டத்தில் ஈடுபட்டார். அங்கேரியில் முதல் தேசிய பெண்கள் தொழிலாளர் குடை அமைப்பையும் அங்கேரிய பெண்ணிய சங்கத்தையும் இணைந்து நிறுவினார். 1913 இல் புடாபெஸ்டில் நடத்தப்பட்ட சர்வதேச பெண் வாக்குரிமைக் கூட்டணியின் ஏழாவது மாநாட்டை ஏற்பாடு செய்வதிலும் உதவினார்.

அடுத்த ஆண்டு, இலண்டனில் உள்ள சர்வதேச பெண் வாக்குரிமைக் கூட்டணியின் செய்திச் செயலாளராக நியமிக்கப்பட்டார். முதலாம் உலகப் போர் ஆரம்பித்தபோது, இவர் ஒரு எதிரி என்று முத்திரை குத்தப்பட்டு, ஐரோப்பாவை விட்டு வெளியேற்றப்பட்டார். பின்னர்,  அமெரிக்காவிற்குச் சென்றார், அங்கு அவர் வாக்குரிமை மற்றும் சமாதானம் பற்றி பேசினார். பெண் அமைதிக் கட்சி மற்றும் அமைதி மற்றும் சுதந்திரத்திற்கான மகளிர் சர்வதேச அமைப்பின் நிறுவனர்களில் ஒருவராக இருந்தார்.
alt=The photograph of a woman wearing pince-nez glasses seated on an outdoor bench holding a lorgnette|இடது|thumb| ரோசிகா சுவிம்மர், 1890கள்

## இறப்பு
நிமோனியாவால் பாதிக்கப்பட்ட  ரோசிகா சுவிம்மர் 1948 ஆகஸ்ட் 3 அன்று நியூயார்க் நகரில் இறந்தார்.  அடுத்த நாள் பெர்ன்க்ளிஃப் கல்லறையில் அடக்கம் செய்யப்பட்டார். முதலாம் உலகப் போருக்கு முந்தைய காலத்தில் அங்கேரிய பெண்களுக்கான முதன்மைப் பேச்சாளர்களில் ஒருவராகவும், அங்கேரிய வாக்குரிமை இயக்கத்தின் இணை நிறுவனராகவும் அவர் நினைவுகூரப்படுகிறார். 

## தேர்ந்தெடுக்கப்பட்ட படைப்புகள்
*
*
*
*
*
*
*
*
## குறிப்புகள்

### மேற்கோள்கள்

### உசாத்துணை

*
*
*
*
*
*
*
*
* 
*
*
* 
*
*
*
* and 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## வெளி இணைப்புகள்
*Articles by Rosika Schwimmer in ''A nő és a társadalom'' and ''A Nő'', Magyar Társadalomtudományok Digitális Archívuma
*Schwimmer-Lloyd collection at the Sophia Smith Collection, Smith College Special Collections

பகுப்பு:1948 இறப்புகள்
பகுப்பு:1877 பிறப்புகள்
பகுப்பு:அங்கேரிய மக்கள்
பகுப்பு:பெண்ணியவாதிகள்
லோலா மேவரிக் லாயிட்

**லோலா மேவரிக் லாயிட்** ( *Lola Maverick Lloyd* ) (நவம்பர் 24, 1875 &#x2013; ஜூலை 25, 1944) ஒரு அமெரிக்க அமைதிவாதியும், வாக்குரிமையாளரும், உலக கூட்டாட்சிவாதியும் பெண்ணியவாதியும் ஆவார். டெக்சஸில் பணக்கார மேவரிக் குடும்பத்தில் பிறந்த லோலா மேவரிக், பத்திரிகையாளர் ஹென்றி டெமரெஸ்ட் லாய்டின் மகனான வில்லியம் பிராஸ் லாய்டை மணந்தார். இவர்கள் இருவரும் ஒன்றாக முற்போக்கு சகாப்தத்தின் காரணங்களை ஆதரிக்க தங்கள் குடும்பத்தின் செல்வாக்கையும் செல்வத்தையும் பயன்படுத்தினர்.

ஒரு பொது மற்றும் சர்ச்சைக்குரிய விவாகரத்தைத் தொடர்ந்து, லோலா மேவரிக் லாயிட்  சமாதானத்தை ஆதரிப்பதற்காக தனது வாழ்நாள் முழுவதையும் அர்ப்பணித்தார். இவர் 1915 இல் அமைதி மற்றும் சுதந்திரத்திற்கான பெண்களின் அமைதிக் கட்சி மற்றும் மகளிர் சர்வதேச அமைப்பை நிறுவ பணியாற்றினார். தனது நெருங்கிய தோழியான ரோசிகா ஸ்விம்மருடன் . இணைந்து 1937 இல் உலக அரசாங்கத்திற்கான பிரச்சாரத்தை நிறுவினார். இது உலக அரசாங்கம் மற்றும் உலக கூட்டாட்சிக்கான முதல் நிறுவன முயற்சியாகும். 

### அமைதிக்கான காரணங்கள்
முதலாம் உலகப் போர் ஆரம்பித்ததைத் தொடர்ந்து, அங்கேரிய அமைதிவாதியான ரோசிகா சுவிம்மரின் தொடர்பு கிடைத்தது.  போருக்கு அமைதியான தீர்வு காண்பதில் அமெரிக்க நலன்களை அதிகரிக்கும் முயற்சியில் சுவிம்மர் நாடு முழுவதும் சுற்றுப்பயணம் செய்து கொண்டிருந்தார். லாயிட் சுவிம்மரைப் பின்தொடர்ந்து மேலும் பல நிகழ்வுகளுக்குச் சென்றார். ஜனவரி 1915 இல் வாஷிங்டன், டிசியில் பெண் அமைதிக் கட்சியை நிறுவிய பிரதிநிதிகளில் இவரும் ஒருவர். லோலா பின்னர் டென் ஹாக்க்கில் நடந்த சர்வதேச மகளிர் மாநாட்டிற்காக சென்ற நாற்பத்தேழு பெண்களுடன் ஐரோப்பாவிற்கு பயணம் செய்தார். மாநாட்டுக்குப் பிறகு, ஹென்றி ஃபோர்டின் அமைதிக் கப்பலை ஒழுங்கமைக்க உதவுவதற்காக இவர் சிக்காகோவுக்குத் திரும்பினார். ஆனாலும் இதுபோரை முடிவுக்குக் கொண்டுவர ஒரு சமாதான மாநாட்டை கட்டாயப்படுத்துவதற்கான ஒரு தோல்வியுற்ற முயற்சியானது. தொடர்ச்சியான மத்தியஸ்தத்திற்கான நடுநிலை மாநாட்டை மேற்பார்வையிடும் "ஏழு குழுவின்" உறுப்பினராகவும் இருந்தார். 

### இறப்பு
1939 வாக்கில், ஒற்றைத் தலைவலியால் அவதிப்பட்ட லோலா லாய்டின் உடல்நிலை மோசமானது. மேலும் கணையப் புற்றுநோயால் ஏற்பட்ட சிக்கல்களால் ஜூலை 25, 1944 அன்று தனது 68வது வயதில் இறந்தார்.

## மேற்கோள்கள்

## வெளி இணைப்புகள்
* Lola Maverick Lloyd papers at the Sophia Smith Collection, Smith College Special Collections

பகுப்பு:1944 இறப்புகள்
பகுப்பு:1875 பிறப்புகள்
பகுப்பு:பெண்ணியவாதிகள்
பகுப்பு:அமெரிக்கப் பெண்கள்
பி. பி. செல்லத்துரை

**பி. பி. செல்லத்துரை**  (*P. P. Chellathurai*)  தமிழ்நாட்டிலுள்ள மதுரை காமராசர் பல்கலைக்கழகத்தின்  16 ஆவது துணைவேந்தராக   முன்னதாக இவர் இதே பல்கலைக்கழகத்தின் வரலாற்று ஆய்வுகள் பள்ளியில் பயின்றார். ஆசிரியராகவும் பணியாற்றினார். செல்லத்துரை 1991 ஆம் ஆண்டு அண்ணா நூற்றாண்டு குடிமைப் பயிற்சி அகாடமியை போட்டித் தேர்வுகளுக்கான மையத்தின் விரிவாக்கமாக நிறுவினார். 2017 ஆம் ஆண்டில், மதுரை காமராசர் பல்கலைக்கழகத்தில்  அகாடமியின் சிறந்த பயிற்சியுடன் 4 பேருக்கும் மேற்பட்ட நம்பிக்கையாளர்கள் ஆரம்பத் தேர்வுகளில் தேர்ச்சி பெற்றனர். சுவாமி விவேகானந்தர் ஆராய்ச்சி மற்றும் உயர்கல்வி மையத்தை உருவாக்கவும் இவர் உதவிபுரிந்தார்.

## விருதுகள்

* தனிநபர் சாதனைகள் மற்றும் தேசத்தை கட்டியெழுப்புவதற்கான அகில இந்திய சாதனையாளர் விருது  2007 ஆம் ஆண்டு  புது தில்லியில் வழங்கப்பட்டது. 
* உலகளாவிய பொருளாதார கவுன்சில் வழங்கிய தேசத்தின் முன்னேற்றத்திற்கு மகத்தான பங்களிப்பை வழங்கிய பல்வேறு துறைகளில் சிறப்பான சாதனைகளுக்கான இராசுட்ரிய ரத்தன் விருதும் 2007 ஆம் ஆண்டில் வழங்கப்பட்டது. 
* 2007 ஆம் ஆண்டிலேயே தேசிய ஒருங்கிணைப்பு மற்றும் பொருளாதாரக் கவுன்சிலால் ஏற்பாடு செய்யப்பட்ட புது தில்லியில் உள்ள இந்திய பன்னாட்டு மையத்தில் அருணாச்சலப் பிரதேச ஆளுநரால் கல்வியில் சிறந்து விளங்குவதற்கான இராசீவ் காந்தி சிரோன்மணி விருதும் வழங்கப்பட்டது.

## மேற்கோள்கள்

பகுப்பு:இந்தியக் கல்வியாளர்கள்
செங்கல் (கிராமம்)

**செங்கல்** (*Chenkal*) என்பது இந்தியாவின் கேரள மாநிலம் திருவனந்தபுரம் மாவட்டத்தில் உள்ள கிராமமாகும். 

## அமைவிடம்
திருவனந்தபுரத்திலிருந்து 35 கி.மீ. தொலைவில் செங்கல் கிராமம் உள்ளது. உதயங்குளங்கரை முக்கிய சாலையில் இருந்து 3.2 கி.மீ. தொலைவில் உள்ளது.

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செங்கல் கிராமத்தில் 17,825 ஆண்கள் மற்றும் 18,167 பெண்கள் என 35,992 பேர் இருந்தனர்.

## சுற்றுலாத் தலம்
இந்தப் பகுதியில் அமைந்துள்ள செங்கல் மகேசுவரம் சிறீ சிவபார்வதி கோயில் ஒரு புகழ்பெற்ற சுற்றுலாத் தலமாகும். இந்தக் கோயிலில் 111.2 அடி உயர சிவலிங்கம் அமைக்கப்பட்டுள்ளது. 

## மேற்கோள்கள்

## வெளி இணைப்புகள்
* [GeoHack - செங்கல் (கிராமம்)](https://geohack.toolforge.org/geohack.php?pagename=%E0%AE%9A%E0%AF%86%E0%AE%99%E0%AF%8D%E0%AE%95%E0%AE%B2%E0%AF%8D_(%E0%AE%95%E0%AE%BF%E0%AE%B0%E0%AE%BE%E0%AE%AE%E0%AE%AE%E0%AF%8D)&params=8.3693_N_77.1008_E_type:city) 

பகுப்பு:திருவனந்தபுரம் மாவட்டத்திலுள்ள கிராமங்கள்
கி. அப்துல் லத்தீப்

**கி. அப்துல் லத்தீப்** (*K. Abdul Lateef*) என்பவர் இந்திய அரசியல்வாதியும், முன்னாள் தமிழகச் சட்டமன்ற உறுப்பினரும் ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழக சட்டசபைக்கான தேர்தலில் கடலூர் சட்டமன்றத் தொகுதியிலிருந்து தமிழகச் சட்டப் பேரவைக்குத் தேர்ந்தெடுக்கப்பட்டார்.
## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்‎
பகுப்பு:கடலூர் மாவட்ட மக்கள்
பகுப்பு:தமிழ் முசுலிம் நபர்கள்
மாலினி பார்த்தசாரதி

**மாலினி பார்த்தசாரதி** இந்தியாவின் தமிழகத்தைப் பூர்விகமாகக் கொண்டவரும், பாரம்பரிய இந்து குழும இதழ்களின் நிறுவன குடும்பத்தைச் சேர்ந்த பத்திரிகையாளரும் ஆவார், மாலினி பார்த்தசாரதி தி இந்து குரூப் ஆஃப் பப்ளிகேஷன்ஸ் (பிரைவேட் லிமிடெட்) தலைவராக உள்ளார். தி இந்துவின் (2013-16) முன்னாள் தலைமை ஆசிரியரும் ஆவார் . முன்னதாக 1996 முதல் 2004 வரை அந்த பத்திரிக்கையின் நிர்வாக ஆசிரியராக இருந்தார்

## குடும்பம்
மாலினி பார்த்தசாரதி, கஸ்தூரி சீனிவாசனின் பேத்தியும்,  சீனிவாசன் பார்த்தசாரதியின் மகளுமாவார். *[[தி இந்து]]* பத்திரிகையை ஆரம்பித்தவரும், சிறந்த தேசபக்தருமான எஸ். கஸ்தூரி ரங்க ஐயங்காரின் கொள்ளுப் பேத்தியும் ஆவார்.

## கல்வி
சென்னையில் உள்ள ஸ்டெல்லா மேரிஸ் கல்லூரியில் வரலாற்றில் இளங்கலை பட்டம் பெற்ற மாலினி பார்த்தசாரதி, அதைத்தொடர்ந்து   கொலம்பியா பல்கலைக்கழக கிராஜுவேட் ஸ்கூல் ஆஃப் ஜர்னலிசத்தில்   பத்திரிகையியல் பிரிவில் முதுகலை  பட்டமும்  பெற்றுள்ளார். 2008 ம் ஆண்டில் புது தில்லி ஜவஹர்லால் நேரு பல்கலைக்கழகத்தின் அரசியல் ஆய்வு மையத்தில் இருந்து முனைவர் பட்டம் முடித்துள்ளார்

## தொழில்
1983 இல் தி இந்து பத்திரிகையில்  சேருவதற்கு முன்பாக சிறிது காலம் வாஷிங்டன் போஸ்ட் பத்திரிகையில் பத்திரிகையாளராக பணிபுரிந்துள்ள, மாலினி, மூன்று தசாப்தங்களாக அரசியல் பத்திரிகையாளராக இருந்து, இந்திய அரசியலில் முக்கிய கருப்பொருள்கள் மற்றும் இந்தியாவின் வெளியுறவுக் கொள்கைகள் குறித்து பல்வேறு குறிப்பிடத்தகுந்த அறிக்கைகள் மற்றும் தலையங்கங்கள் எழுதியுள்ளார். இந்தியாவின் அண்டை நாடுகளான இலங்கை மற்றும் பாகிஸ்தானுடனான உறவுகளில் முக்கிய கவனம் செலுத்தியுள்ளார்.

20 ஜூன் 2011 வரை தி இந்து செய்தித்தாளின் நிர்வாக ஆசிரியராக பணியாற்றிய பின்னர்  21 அக்டோபர் 2013 அன்று பத்திரிகையின் தலைமை ஆசிரியரானார். ஜனவரி 2013 ம் ஆண்டில், அரசியல் மற்றும் பொதுக் கொள்கைக்கான இந்து மையத்தையும் நிறுவினார், இது தேசிய அரங்கில் கவலைக்குரிய முக்கியமான பொதுக் கொள்கை மற்றும் நிறுவனப் பிரச்சினைகளை முன்னிலைப்படுத்துவதையும்  அதனை ஆய்வு செய்யவதையும் முக்கிய  நோக்கமாக கொண்டுள்ளது.

ஜூலை 15, 2020 அன்று தி இந்து குழுமங்களின்  இயக்குநர்கள் குழுவின் தலைவராக மாலினி பார்த்தசாரதி நியமிக்கப்பட்டார். 75 வயதை எட்டியதால் தலைவர் பதவியில் இருந்து விலகிய என். ராமுக்குப் பிறகு அவர் பதவியேற்றார் .

இதழியல் துறையில் சிறந்து விளங்கியதற்காக 
* பேங்க் ஆஃப் இந்தியா விருது (1997)  மற்றும் 
* உதய்பூர் மகாராணா மேவார் அறக்கட்டளையின் ஹல்திகாதி விருது என்ற இரண்டு விருதுகளை வென்றுள்ளார், அத்தோடு அவர் பயின்ற கொலம்பியா ஜர்னலிசம் பள்ளியின் முன்னாள் மாணவர் விருது - 2022  பெற்றவர்களில் ஐவரும் ஒருவராவார்.

அவர் தி இந்து செய்தித்தாளின் ஆசிரியராக இருந்த காலகட்டத்தில், 28 நவம்பர் 2015 அன்று *தி இந்துவின்* மும்பை பதிப்பைத் தொடங்கினார். மேலும்  இணைய அடிப்படையிலான பல்வேறு முயற்சிகள் எடுக்கப்பட்டு நாடு முழுவதும் வாசகர்களின் எண்ணிக்கையில் 20 சதவீதம் அதிகரிக்கப்பட்டது. 2004 முதல், அவர் ஆரோவில் அறக்கட்டளையின் நிர்வாகக் குழுவில் உறுப்பினராக உள்ளார்.

## மேற்கோள்கள்

பகுப்பு:Articles with hCards
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:தமிழகப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:சென்னை எழுத்தாளர்கள்
பகுப்பு:வாழும் மக்கள்
நிபந்தனை பட்டா

**நிபந்தனை பட்டா**, தமிழ்நாடு அரசு வருவாய்த் துறையால் நிலம் இல்லாதவர்களுக்கு வழங்கப்படும் நிலப்பட்டா ஆகும்.  ஜமீன் ஒழிப்புச் சட்டம், நில உச்ச வரம்புச் சட்டம் கொண்டு வரப்பட்டபோது, பலரிடமிருந்து அரசால் எடுக்கப்பட்ட நிலங்களை இவ்வாறு நிபந்தனைப் பட்டா நிலங்களாக பிரித்து வழங்கப்பட்டது.நிபந்தனை பட்டா குறிப்பிட்ட நிபந்தனைகளின் பேரில் வழங்கப்படுகிறது. 
## நிபந்தனை பட்டாவிற்கான விதிகள்
* நிபந்தனை பட்டா பெற்றவர்கள் அந்நிலத்தை குறிப்பிட்ட ஆண்டுகள் வரை பிறர்க்கு விற்கவோ, உறவினருக்கு தானம் வழங்கவோ, உரிமை மாற்றம் செய்யவோ, அடமானம் வைக்கவோ அல்லது வேறு வகையில் வில்லங்கத்திற்கு உட்படுத்தவோ கூடாது. ஆனால் உயில் எழுதி வைக்கலாம்.  

*விதிமுறைகளை மீறி  நிலங்களை வில்லங்கத்திற்கு உட்படுத்தும் போது, வருவாய்த் துறையினர் நிபந்தனை பட்டாக்களை இரத்து செய்து அதனை அரசு நிலங்களாக மாற்றி வருவாய்த் துறையின் பதிவேட்டில் பதிவு செய்வர்.  

* பட்டியல் சாதியினரும் பட்டியல் பழங்குடியினரும் பெற்ற நிபந்தனை பட்டா நிலங்களை, குறிப்பிட்ட ஆண்டுகள் கழித்தே அதனை பட்டியல் சமூகத்தினர்களுக்கு மட்டுமே விற்கலாம். பிற சமூகத்தினருக்கு விற்றால் அல்லது வேறு வகையில் அந்நிலத்தை வில்லங்கத்திற்கு உட்படுத்தினால், நிபந்தனை பட்டா நிலத்தை வாங்கியவர் மீது வன்கொடுமைத் தடுப்புச் சட்டத்தின் கீழ் வழக்கு பதியப்படுவதுடன், பட்டா நிலத்தை, அரசு நிலமாக வருவாய்த் துறை பதிவேட்டில் பதியப்படும்.

## இதனையும் காண்க
* பஞ்சமி நிலம்
* நத்தம் நிலம்
* அரசு நிலம்
* அரசு நில குத்தகை

## மேற்கோள்கள்

## வெளி இணைப்புகள்
* நிபந்தனை பட்டா என்றால் என்ன - காணொளி
பகுப்பு:தமிழ்நாடு அரசுத் திட்டங்கள்
பகுப்பு:தமிழ்நாடு வருவாய்த் துறை
வளை

thumb| வளையிலிருந்து வெளிவரும் ஒரு கிழக்கு சிப்மங்க்
**வளை** (*Burrow*) என்பது விலங்குகளால் தரையில் தோண்டப்பட்ட துளை அல்லது சுரங்கப்பாதை ஆகும். வளையை விலங்குகள் தங்களின் குடியிருப்பு அல்லது தற்காலிக அடைக்கலத் தலமாக பயன்படுத்த ஏற்றதாக உருவாக்குகின்றன. இது இடம்பெயர்தலின் துணை விளைவாகவும் நடக்கிறது. வளைகள் வேட்டையாடிகளிடமிருந்து  பாதுகாக்கதக்க இருப்பிடமாகவும் உள்ளன. உலகில் உள்ள பல விலங்கினங்கள் வளைகளை உருவாக்குவது அறியப்படுகிறது. அதில் *கோரோபியம் அரேனேரியம்*  போன்ற சிறிய முதுகெலும்பிலி உயிரினங்களிலிருந்து பனிக்கரடி போன்ற மிகப் பெரிய முதுகெலும்பி உயிரினங்கள் வரை வளைகளை உருவாக்குகின்றன.  வளைகள் பலவிதமாக அமைக்கபடுகின்றன. சில சென்டிமீட்டர் நீளமுள்ள எளிய குழாய் போன்றதிலிருந்து சிக்கலான வலையமைப்போடு நூற்றுக்கணக்கான அல்லது ஆயிரக்கணக்கான மீட்டர் நீளமுள்ளதாக ஒன்றோடொன்று இணைக்கும் சுரங்கங்கள், அறைகள் ஆகியவை கொண்டதான வளைகள் உள்ளன.  சிக்கலான வலையமைப்பு கொண்ட வளைகளுக்கு ஒரு எடுத்துகாட்டாக, முழுமையாக முடிக்கபட்ட,  குழி முயல் வளை  ஆகும்.

## குறிப்புகள்

பகுப்பு:நடத்தையியல்
சுகிர்தராணி

**சுகிர்தராணி** (*Sukirtharani*) இந்தியாவின் தமிழ்நாட்டைச் சேர்ந்த ஒரு பெண்ணியவாதியாவார்  சமகால தலித் மற்றும் தமிழ் இலக்கியத்திற்கான இவர் நன்கு அறியப்படுகிறார் 

## வாழ்க்கைக் குறிப்பு
கவிஞர் சுகிர்தராணி, இராணிப்பேட்டை மாவட்டம், இராணிப்பேட்டை நகரத்திற்கு அருகில் உள்ள இலாலாப்பேட்டை என்னும் கிராமத்தில் 1973 ஆம் ஆண்டு பிறந்தார். இவரின் தாயார் தவமணி, தந்தை – சண்முகம் என்பவர்களாவர். கவிஞர் சுகிர்தராணி, இராணிப்பேட்டை மாவட்டத்தில் உள்ள காவேரிப்பாக்கத்தில் உள்ள அரசு மகளிர் மேல்நிலைப் பள்ளியில் பட்டதாரி தமிழ் ஆசிரியராகப் பணிபுரிந்து வருகிறார். பொருளாதாரம் மற்றும் தமிழ் இலக்கியம் ஆகிய பாடங்களில் முதுகலைப் பட்டம் பெற்றுள்ளார்.

கவிஞர் சுகிர்தராணி 1990 ஆம் ஆண்டுகளின் பிற்பகுதியிலிருந்து கவிதைகள் எழுதி வருகிறார். தமிழில் ஆறு கவிதைத் தொகுப்புகளும் ஆங்கிலத்தில் ஒரு மொழிபெயர்ப்புக் கவிதைத்தொகுப்பும் எழுதியுள்ள இவரின் படைப்புகளில்  பெண் உடலைக் கொண்டாடுவதைப் பற்றியும், பெண்ணாகவும் தலித்தாகவும் பிறந்த இரட்டை அனுபவத்தை உள்ளடக்கிய அடக்குமுறை சாதி அமைப்பின்   மூலம் அடையும் தண்டனைகளும் விரிவாக எழுதப்பட்டுள்ளது. அவரது படைப்புகள் சுற்றுச்சூழல் பெண்ணிய அணுகுமுறையைக் கொண்டிருப்பதாகவும் குறிப்பிடப்பட்டுள்ளது. லக்ஷ்மி ஹோல்ம்ஸ்ட்ரோமின் மொழிபெயர்க்கப்பட்ட *முரட்டு பெண்கள் பொல்லாத வார்த்தைகள்* என்ற தொகுப்பில் கவிஞர்கள் குட்டி ரேவதி, மாலதி மைத்ரி மற்றும் சல்மா ஆகியோருடன் இணைந்து பணியாற்றியுள்ளார். ஹோல்ம்ஸ்ட்ரோம் தனது தொகுப்பில் சுகிர்தராணியை "புதிய பிறப்பின் அனைத்து கரடுமுரடான மற்றும் உடல் யதார்த்தத்துடன், இரத்தத்தில் ஒட்டும் ஒரு குழந்தை மொழியை" தேடுபவர் என்று கவிதை மொழியில் சொல்லியுள்ளார்.

## விருதுகள்
*தேவமகள் கவிதூவி விருது,
*பெண்கள் முன்னணியின் சாதனையாளர் விருது, மற்றும்
*புதுமைப்பித்தன் நினைவு விருது போன்ற பல விருதுகளை அவரது படைப்புகளுக்காகப் பெற்றுள்ளார்.
*2020 ஆம் ஆண்டிற்கான விளக்கு விருது

## தேர்ந்தெடுக்கப்பட்ட படைப்புகள்

### தொகுப்புகள்

* *கைபற்றி யென் கனவு கேள்*
* *இரவு மிருகம்*
* *காமத்திப்பூ*
* *தீண்டப்படாத முத்தம்*
* *அவளை மொழிபெயர்த்தல்*
* *இப்படிக்கு ஏவாள்*
* *நீர் வளர் ஆம்பல்*
* *சுகிர்தராணி கவிதைகள் (1996 - 2016)*

## மேற்கோள்கள்

பகுப்பு:தலித் எழுத்தாளர்கள்
பகுப்பு:தமிழகப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண்ணிய எழுத்தாளர்கள்
பகுப்பு:தமிழ்க் கவிஞர்கள்
பகுப்பு:வாழும் மக்கள்